### Resume

Sagen vedrører udbygning af [adresse] i forbindelse med en udvidelse af husdyrproduktion på ejendommen. Forvaltningen vurderer, at Ramskovgårdvej er uegnet til den trafik en femdobling af produktionen på [adresse] vil generere. En udvidelse af [adresse] er påkrævet for, at der kan gives en tilladelse til ny vejadgang. Der ønskes en stillingtagen til om udbygning af vejen skal prioriteres på nuværende tidspunkt.

### Sagsfremstilling

Ejeren af malkekvægsproduktionen på [adresse], 7323 Give søger om miljøgodkendelse til at udvide produktionen på ejendommen. Projektet vil betyde en femdobling af produktionen fra 460 malkekøer til ca. 2.500 malkekøer med opdræt. Der skal bygges en række nye stalde, malkecenter og andre driftsbygninger samt 1,1 ha ensilageplads. I alt vil anlægget omfatte ca.15 ha (bygninger, beplantning, køreareal).

Udvidelsen af husdyrproduktionen på [adresse] forventes at forøge antallet af transporter fra de nuværende 2.678 til [adresse] transporter årligt. En transport er kørsel til og fra ejendommen med lastbil eller traktor. Det forventes, at der er 4.143 transporter, svarende til 8286 ture, der skal køre mod vest og 2.263 transporter, svarende til 4526 ture mod øst.

Det er forvaltningens vurdering, at Ramskovgårdvej med sin nuværende bredde er uegnet til den øgede trafik, som en udvidelse af produktionen på [adresse] vil generere.

Teknisk Udvalg besluttede 17. august 2021 punkt nr. 189, at udvidelsen af landbruget vurderes at være lokalplanpligtig. Forvaltningen har 21. oktober 2021 sendt afgørelse om lokalpligt til ejeren, der har påklaget denne til Planklagenævnet. Sagen er fortsat verserende.

Ejeren har via sin landbrugsrådgiver tilkendegivet, at han ønsker at få oplyst, hvad den nødvendige opgradering af vejen vil koste, samt hvordan en omkostningsfordeling mellem kommunen og ejeren kan se ud. Herefter vil ejeren tage stilling til, om der skal arbejdes videre med en udvidelse af produktionen i den størrelsesorden.

Vurdering af vejforhold (se kortbilag)

Vejadgang

Oversigtsforholdene ved kørsel til og fra [adresse] er forholdsvist gode. Det kan være nødvendigt at fælde enkelte træer på ejendommen for sikre de bedst mulige oversigtsforhold. Inde på ejendommen skal vejadgangen udformes, så det er muligt at køre ud på [adresse] uden at komme over i modsatte rabat.

Kørsel mod vest

Der er 4143 transporter årligt, der skal køre 4,6 km af den vestlige rute fra [adresse]

De fleste transporter skal køre 8,4 km til Blåhøj Energiselskab på [adresse] i [adresse]. Der skal køres ad [adresse], [adresse], [adresse] og Sdr. Ommevej. [adresse] kompetence og vurdering stopper ved grænsen til Ikast –Brande Kommune.

[adresse] har en vejbredde på ca. 4 m. Det forøgede antal transporter medfører en større mulighed for, at transporter mødes og nødvendiggør kørsel langt ud i rabatten for at passere. Der er ingen mulige vigepladser på strækningen.

I krydset [adresse] – [adresse] er der gode oversigtforhold.

[adresse] har en vejbredde på ca. 4,5 m. På [adresse] er der en stor kvægejendom, der også kører til Biogasanlægget i [adresse]. Der er ikke problemer med oversigten på strækningen, men [adresse] med 18 ejendomme skal passeres inden vejen når [adresse].

Kørsel mod øst

Der er 2263 transporter årligt, der skal køre 4,6 km af den østlige rute ad [adresse], Skolevej, [adresse] og ud på [adresse]. Det er kun de første 4,6 km der er vurderet, da Diagonalvejen er dimensioneret til større transporter.

[adresse] har en lige vejstrækning med en vejbredde på ca. 4 m. Det forøgede antal transporter medfører en større mulighed for at transporter mødes og nødvendiggør kørsel langt ud i rabatten for at passere. Der er ingen mulige vigepladser på strækningen.

I krydset mellem [adresse] og Skolevej skal hovedparten af transporterne dreje til højre, når de kommer fra [adresse]. Begge veje har en vejbredde på ca. 4 m, det gør det vanskeligt for en lastbil at komme rundt i krydset uden at køre ud i rabatten.

Der er dårlige oversigtsforhold i krydset på grund af træer i den nordlige retning. Oversigten kan forbedres ved at fælde træer. Mod syd ses en bakke som bevirker, at trafikanter fra syd har vanskeligt ved at se eventuelle lastbiler, der er ved at svinge ud i krydset.

Den første del af Skolevej har en vejbredde på ca. 4 m, og vejbredden er udvidet til ca. 5 m på det sidste stykke ned til [adresse].

Samlet vurdering

Vejene [adresse], [adresse] og til dels Skolevej har for lille en vejbredde til det forventede antal transporter efter en udvidelse af virksomheden. Specielt krydset [adresse]Skolevej er problematisk. Krydset bør udvides så det er muligt at blive i højre side af vejen, da det vil være vanskeligt at forbedre oversigten på grund af bakken. Det er specielt strækningen på [adresse] mod vest der er problematisk, da det er her de fleste transporter skal køre.

Forvaltningen har været i kontakt med [adresse], der har følgende bemærkninger til den forøgelse af trafikken i [adresse], som en udvidelse af [adresse] vil medføre. [adresse] og Blåhøj Kirkevej har en vejbredde på henholdsvis 5,2 og 5,1 m. Der vil formodentligt være flere gange dagligt, hvor lastbiler mødes. Det er et problem, da rabatten ikke er egnet til tung trafik. Det vil formodentlig medføre, at det er nødvendigt at udvide vejen. Der er problemer med oversigtsforholdene ved udkørsel Sdr. Ommevej, da en hjørneejendom har facade ud til fortovet.

Økonomi

Det anslås, at den ideelle løsning med forbedring af vejnettet vil beløbe sig til 5 til 7 mio. kr. Beløbet fremkommer ved at hele strækningen mod øst til diagonalvejen og mod vest til kommunegrænsen til [adresse] som minimum får en asfaltbredde på 5,5 m, og krydset [adresse]Skolevej udvides og oversigtforholdene forbedres.

Det vurderes, at det mest påkrævede er udvidelse af [adresse] til en asfalteret bredde på 5,5 m, særligt strækningen mod vest hvor der skal køre flest transporter.

Strækningen mod vest fra [adresse] til [adresse] er på 780 m og en udvidelse af vejen fra 4,0 til 5,5 m. vil beløbe sig ca. 875.000 kr.

Strækningen mod øst fra [adresse] til Skolevej er på 930 m og en udvidelse af vejen fra 4,0 m til 5,5 m. vil beløbe sig til ca. 1.075.000 kr.

Hvis der alene foretages vejudvidelse af strækningen mod vest, kan der forventes øget vedligehold af strækningen mod øst.

Ansvar efter vejloven

I henhold til vejlovens § 8 stk. 1, er det vejmyndighedens ansvar at holde sine offentlige veje i den stand som trafikkens art og størrelse kræver. Det er vejmyndigheden selv, der vurderer om det er nødvendigt at foretage ændringer i en vejs indretning og på hvilket tidspunkt. Behovet for udbygning af Ramskovgårdvej nødvendiggøres af den væsentligt større trafikmængde, som virksomheden vil generere efter en udvidelse af den størrelsesorden, og er ikke begrundet i øvrig almen færdsel på vejen. I vurderingen indgår også vejens placering i det samlede vejnet. Jo mere afgrænset trafikmængden på en vej er, og mindre betydning vejen har for den almindelige trafik, desto mindre er rækkevidden af vejmyndighedens ansvar. Forvaltningen vurderer, at den omtalte udbygning ligger uden for kommunens ansvarsforpligtelse efter vejlovens § 8, stk. 1. Ejer kan således ikke stille krav om, at vejmyndigheden udfører udbygningen, men må afvente at kommunen økonomisk har mulighed for at prioritere udbygningen.

Proces

Igangsætning af lokalplanen samt tilladelse til ny vejadgang til virksomheden efter vejloven kræver, at der tages højde for vejforholdene i området. Er vejene i området ikke egnede til formålet, vil dette indgå i kommunalbestyrelsens skøn ved beslutningen om lokalplanen skal vedtages, og det indgår også i vejmyndighedens vurdering ved behandling af ansøgning om nye vejadgange efter vejloven. Ejeren har efter planloven og vejloven mulighed for selv at forestå finansiering af infrastrukturanlæg.

Aftale med grundejer om betaling af infrastruktur

Efter planloven kan kommunen på opfordring fra en grundejer indgå en udbygningsaftale med grundejeren for et lokalplanpligtigt byggeri. Udbygningsaftalen kan indeholde bestemmelser om, at grundejeren helt eller delvis skal udføre eller afholde udgifterne til de fysiske infrastrukturanlæg, som skal etableres i eller uden for området for at virkeliggøre lokalplanen.

Efter vejloven kan vejmyndigheden indgå aftaler med en fysisk eller en juridisk person om, at denne helt eller delvis afholder udgifterne til arbejder på vejen, som ligger uden for kommunens ansvarsforpligtelse.

### Sagens videre forløb

Sagen skal alene behandles af Teknisk Udvalg.

### Klima og resiliensvurdering

Ingen bemærkninger.

### Teknik- og Miljødirektøren indstiller,

|  |  |
| --- | --- |
| at | der træffes beslutning om, hvorvidt Vejle Kommune på nuværende tidspunkt skal igangsætte en udvidelse af Ramskovgårdvej mv. og dermed afholde de forbundne omkostninger hermed. |

### Beslutning

Udvalget besluttede, at der ikke er grundlag for på nuværende tidspunkt at prioritere igangsættelse af en vejudvidelse.